### Beslutning

Anbefales.

### Sagsfremstilling

## Resume og sagens baggrund

På investeringsoversigten for 2023 til 2026 er der afsat et samlet rådighedsbeløb på 75,0 mio. kr. til ekstraordinær vedligeholdelse af velfærdsbygninger. Kommunalbestyrelsen gav den 26. april 2023 en anlægsbevilling til forundersøgelser og rådgivning med videre. Der er nu udarbejdet en projektramme, der danner grundlag for igangsættelse af de konkrete renoveringsarbejder. Der søges derfor om en anlægsbevilling på 12,5 mio. kr. til gennemførelse af ekstraordinær vedligeholdelse og renovering af Firhøjskolen og René Larsen.

## Indstillinger

Direktøren indstiller, at der gives en anlægsbevilling på i alt 12,5 mio. kr. til gennemførelse af ekstraordinær vedligeholdelse og renovering af Firhøjskolen og Firhøjhallen, hvoraf de 9 mio. kr. er finansieret af rådighedsbeløbet i 2023 til ekstraordinær vedligeholdelse af velfærdsbygninger, mens de 3,5 mio. kr. er finansieret af rådighedsbeløbet til ekstraordinær vedligeholdelse af velfærdsbygninger i 2024.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2023 til 2026 er der afsat et samlet rådighedsbeløb på 75 mio. kr. til ekstraordinær vedligeholdelse af velfærdsbygninger.

Af budgetaftalen for 2023-2026 punkt U29 fremgår det, at:

*"Vores velfærdsbygninger vil vi gerne gøre bedre, da de fysiske rammer for børn, unge, ældre og personale gør en forskel.*

*Vi afsætter derfor 70 mio. kr. til en ekstraordinær indsats til forbedringer af de fysiske rammer.*

*Midler fordeles med 5 mio. kr. i 2023, 10 mio. kr. i 2024, 25 mio. kr. i 2025 og 30 mio. kr. i 2026.*

*Administrationen udarbejder årligt forslag, der kan rummes inden for de afsatte rammer. De konkrete indsatser besluttes herefter af forligspartierne.*

*I 2023 målrettes midlerne til indsatser ved Firhøjskolen og René Larsen.*

*Kan kommunens samlede bruttoanlægsniveau fastholdes på 160,0 mio. kr. i 2023 løftes midlerne til vedligeholdelsen til 10,0 mio. kr. i 2023."*

Bruttoanlægsniveauet kan holdes på de 160 mio. kr. Derfor er der en samlet ramme på 75 mio. kr. til renovering og vedligehold af velfærdsbygninger.

Der er den 26. april 2023 givet en anlægsbevilling på 1,0 mio. kr. til de indledende undersøgelser og mindre opgaver. Der søges nu om en anlægsbevilling på de resterende 9,0 mio. kr. til gennemførelse af den ekstraordinære vedligeholdelse og renovering af Firhøjskolen og Firhøjhallen samt en ekstra bevilling på 3,5 mio. kr. finansieret af næste års ramme til vedligeholdelse og renovering af velfærdsbygninger.

Der er udarbejdet en projektramme i dialog og samarbejde mellem administrationen, skolen, hallen, skolebestyrelsen og fritidsbrugerne.

*De konkrete opgaver*

Udvælgelsen af de konkrete opgaver er sket på baggrund af møder og samarbejde med Skolebestyrelsen, der har udarbejdet et samlet forslag til forbedringer og vedligehold på skolen. Forslaget er, sammen med ejendomsområdets egne input, drøftet med skolen, dens MED-udvalg og Skolebestyrelsen. I forlængelse heraf har der været en dialog med fritidsbrugerne om særligt de opgaver, der ligger i [adresse] og de omkringliggende udearealer. Det skal bemærkes, at der har været mange ønsker til renovering og forbedring af Firhøjskolen og René Larsen, og at ikke alle ønsker er med i det kompromis, som der arbejdes videre med.

 I projektet bliver der således arbejdet med følgende opgaver:

* Klimaskærm på Skolen og Hallen (renovering og udskiftning af vinduer, facadearbejder, tagudskiftning, fuger med mere)
* Indvendige overflader (maling, akustikregulering, lofter, døre med mere)
* Nyt belysningsanlæg på skolen (Tidssvarende LED-belysning med styring)
* Renovering af toiletter
* Udendørs belysning
* Renovering af aula
* Nye skærme i klasselokaler
* Flytning af SFO ind på skolen og nedrivning af gammel SFO-bygning
* Flytning af musik ind på skolen og nedrivning af gammel musikpavillon
* Flytning af belysningsanlæg fra Føllenslev til banerne bag ved Firhøjhallen
* Diverse mindre opgaver

Fordelingen af opgaverne på de forskellige bygningsdele og arealer kan ses på det vedlagte bilag.

 *Opgavefordeling og prioritering*

Opgaverne opdeles efter en fast metodik, der vil blive indarbejdet i den kommende opdatering af ejendomsstrategien. Opgaverne opdeles indenfor kategorierne:

**Indeklima, energioptimering, vedligeholdelsesefterslæb, understøttelse af kerneopgaven, optimering af arealer og funktionsforbedringer.**

Overordnet set er der prioriteret opgaver for 10,0 mio. kr. med følgende fordeling:

* Indeklima - 1,4 mio. kr.
* Energioptimering - 0 mio. kr.
* Vedligeholdelsesefterslæb - 3,5 mio. kr.
* Understøttelse af kerneopgaven - 2,4 mio. kr.
* Optimering af arealer - 1,4 mio. kr.
* Funktionsforbedringer - 1,3 mio. kr.

 Der er på dette stadie en vis usikkerhed indbygget i prisestimaterne. Der tillægges derfor 30% i usikkerhed og endelig tillægges 5% som ramme for interne timer og rådgivning.

Der er således opgaver for i alt 13,5 mio. kr., hvortil det nu foreslås, at der gives en anlægsbevilling.

*Det videre forløb*

Når der er givet en anlægsbevilling vil administrationen igangsætte arbejdet med renovering af skolen og hallen. Visse opgaver kan igangsættes umiddelbart efter, at bevillingen er givet, mens andre skal projekteres nærmere. Der forventes en samlet byggeperiode frem til medio 2024.

## Økonomiske konsekvenser

Der er afsat et rådighedsbeløb på i alt 75,0 mio. kr. til ekstraordinær vedligeholdelse af velfærdsbygninger i perioden 2023-2026. Hvis der gives en anlægsbevilling på 12,5 mio. kr. hvoraf de 9 mio. kr. er finansieret af rådighedsbeløbet i 2023 til ekstraordinær vedligeholdelse af velfærdsbygninger, mens de 3,5 mio. kr. er finansieret af rådighedsbeløbet til ekstraordinær vedligeholdelse af velfærdsbygninger i 2024 bemærkes det, at restrådighedsbeløbet herefter udgør 61,5 mio. kr.

[adresse] bemærkninger er indarbejdet i sagen.